ПРОТОКОЛ № 31
от заседанието на Комисия по правни въпроси 
на Висшия съдебен съвет, проведено на 13 октомври 2014 г.

Днес, 13 октомври 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
						КАРОЛИНА НЕДЕЛЧЕВА - отсъства								НЕЗАБРАВКА СТОЕВА - отсъства
												
На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – старши експерт-юрисконсулт.

Д Н Е В Е Н   Р Е Д:

1. ОТНОСНО: Писмо от Министъра на правосъдието с приложен коригиран проект на „Правила за използване на техническите средства за явно видеонаблюдение от системата за сигурност в обектите на съдебната власт и ред за достъп до информационен фонд „Видеонаблюдение””. /отложена точка от заседание на КПВ на 06.10.2014 г./

КОМИСИЯТА ПО ПРАВНИ ВЪПРОСИ
Р Е Ш И:

1.1. ПРИЕМА коригирания проект на „Правила за използване на техническите средства за явно видеонаблюдение от системата за сигурност в обектите на съдебната власт и ред за достъп до информационен фонд „Видеонаблюдение”” с препоръките, направени от ВСС по протокол № 24/12.06.2014 г.
1.2. Предлага на Висшия съдебен съвет да съгласува проекта на „Правила за използване на техническите средства за явно видеонаблюдение от системата за сигурност в обектите на съдебната власт и ред за достъп до информационен фонд „Видеонаблюдение””.
1.3. Точката да се включи в дневен ред за заседанието на ВСС на 23.10.2014 г.

2. ОТНОСНО: Решение на Комисия „Бюджет и финанси” от 08.10.2014 г. във връзка със запитването от главния прокурор на РБ за начина на определяне заплащането на допълнително възнаграждение за придобит трудов стаж и професионален опит при командирован магистрат, съгласно чл. 227, ал. 3 от ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

2.1. Предлага на Висшия съдебен съвет да приеме, че допълнителното възнаграждение за придобит трудов стаж и професионален опит на командирован магистрат на по-висока длъжност и ранг, следва да бъде определено върху сумата от разликата на по-високото възнаграждение за длъжност и разликата до размера на по-високото възнаграждение за ранг.
2.2. Точката да се включи в дневен ред за заседанието на ВСС на 23.10.2014 г.

3. ОТНОСНО: Писмо от председателя на Окръжен съд гр. Добрич във връзка с постъпила жалба от участник в конкурса за повишаване и преместване в длъжност „съдия” в Окръжен съд-наказателна колегия.

КОМИСИЯТА ПО ПРАВНИ ВЪПРОСИ
Р Е Ш И:

3.1. Възлага на съответния процесуален представител от дирекция „Правна” да изготви становище до Върховния административен съд по уточняващата молба към жалбата на участника в конкурса за повишаване и преместване в длъжност „съдия” в Окръжен съд-наказателна колегия, като копие от становището се изпрати на председателя на Окръжен съд гр. Добрич.

4. ОТНОСНО: Решение на Комисия „Публична комуникация” от 07.10.2014 г. относно преглед на текущото изпълнение на Годишната програма на КПК за 2014 г. и на Плана за действие за изпълнение на комуникационната политика на ВСС 2014-2018 г.

КОМИСИЯТА ПО ПРАВНИ ВЪПРОСИ
Р Е Ш И:

4.1. Възлага на експертите на комисията да направят преглед  на Плана за действие за изпълнение на комуникационната политика на ВСС, като докладват на заседание на КПВ за неизпълнени или забавени дейности от компетентността на комисията.

5. ОТНОСНО: Решение на Комисия „Публична комуникация” от 07.10.2014 г. във връзка с предложение от председателя на РС-Нови пазар относно въвеждане на единни стандарти за всички органи на съдебната власт. /решението на КПВ е дадено на КПК/.
КОМИСИЯТА ПО ПРАВНИ ВЪПРОСИ
Р Е Ш И:
5.1. Приема за сведение, тъй като решението на КПВ по протокол № 29/29.09.2014 г. е изпратено на Комисия „Публична комуникация”.

	6. ОТНОСНО: Решение на Комисията по предложенията и атестирането от 30.09.2014 г. относно Указания за прилагането разпоредбата на чл. 42, ал. 1 от Правилата за провеждане на конкурси за младши съдии и младши прокурори за първоначално назначаване и за повишаване в длъжност и преместване на съдии, прокурори и следователи.

КОМИСИЯТА ПО ПРАВНИ ВЪПРОСИ
Р Е Ш И:

6.1. По решението на Комисията по предложенията и атестирането по протокол № 57/30.09.2014 г., т. 15.1., касаещо класирането по чл. 41 от Правилата за провеждане на конкурси за младши съдии и младши прокурори за първоначално назначаване и за повишаване в длъжност и преместване на съдии, прокурори и следователи, Комисията по правни въпроси не постигна съгласие.
6.2. Решението да се изпрати на КПА, за сведение.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА

Директор на дирекция „Правна”:
    		          С. Харитонова

Сътрудник на КПВ:
                               М. Георгиева